CELEX: 32014R1271
Language: mt
Date: 2014-11-28 00:00:00
Title: Regolament ta' Implimentazzjoni tal-Kummissjoni (UE) Nru 1271/2014 tat- 28 ta' Novembru 2014 li jawtorizza żieda tal-limiti għall-arrikkiment tal-inbid prodott mill-għeneb maħsud fl-2014 minn ċerti varjetajiet ta' għeneb tal-inbid f'ċerti reġjuni ta' vitikultura, jew f'partijiet minnhom

29.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 344/10
            
         REGOLAMENT TA' IMPLIMENTAZZJONI TAL-KUMMISSJONI (UE) Nru 1271/2014
   tat-28 ta' Novembru 2014
   li jawtorizza żieda tal-limiti għall-arrikkiment tal-inbid prodott mill-għeneb maħsud fl-2014 minn ċerti varjetajiet ta' għeneb tal-inbid f'ċerti reġjuni ta' vitikultura, jew f'partijiet minnhom
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikulari l-Artikolu 91 tiegħu,
   Billi:
   
               (1)
            
            
               Il-punt A.3 tal-Parti I tal-Anness VIII tar-Regolament (UE) Nru 1308/2013 jistipula li l-Istati Membri jistgħu jitolbu li l-limiti ta' żieda tal-qawwa alkoħolika (arrikkiment) tal-inbid bil-volum jiżdiedu b'sa 0,5 % fis-snin li fihom il-kundizzjonijiet klimatiċi jkunu eċċezzjonalment ħżiena.
            
         
               (2)
            
            
               Il-Belġju, il-Bulgarija, ir-Repubblika Ċeka, il-Ġermanja, Franza, il-Kroazja, l-Italja, l-Ungerija, l-Awstrija, ir-Rumanija, is-Slovenja u s-Slovakkja talbu dawn iż-żidiet tal-limiti għall-arrikkiment tal-inbid prodott mill-għeneb maħsud fis-sena 2014, billi l-kundizzjonijiet klimatiċi matul l-istaġun tat-tkabbir kienu eċċezzjonalment ħżiena. Din it-talba saret mill-Bulgarija, ir-Repubblika Ċeka, il-Kroazja, l-Ungerija, l-Awstrija, ir-Rumanija, is-Slovenja u s-Slovakkja għar-reġjuni ta' vitikultura tagħhom. Il-Belġju għamel din it-talba għal reġjun wieħed, il-Ġermanja għal xi reġjuni u partijiet mir-reġjuni ta' Mosel u Saale-Unstrut, Franza għal xi muniċipalitajiet fid-dipartimenti ta' Aude u Hérault, u l-Italja għal xi reġjuni fit-Tramuntana u ċ-Ċentru tal-Italja u f'żona tad-DPO fl-Umbrija u fil-Lazjo. Il-Belġju, Franza u l-Italja talbu żidiet tal-limiti għall-arrikiment tal-inbid kollu magħmul mill-varjetajiet tal-għeneb li jikbru fiż-żoni li ġarrbu ħsara minn kundizzjonijiet klimatiċi li kienu eċċezzjonalment ħżiena. Il-Ġermanja talbet żieda fl-arrikkiment għall-inbid magħmul biss mill-varjetajiet tal-għeneb tal-inbid affettwati fir-reġjuni ta' Baden, Württemberg u Mecklenburger Landwein u l-parti konċernata fir-reġjun ta' Saale-Unstrut.
            
         
               (3)
            
            
               Minħabba l-kundizzjonijiet tat-temp eċċezzjonalment ħżiena fl-2014, il-limiti fuq iż-żidiet tal-qawwa alkoħolika naturali stabbiliti fil-punt A.2 tal-Parti I tal-Anness VIII tar-Regolament (UE) Nru 1308/2013 ma jippermettux il-produzzjoni ta' nbid b'qawwa alkoħolika totali xierqa mill-varjetajiet kollha jew xi wħud mill-varjetajiet tal-għeneb tal-inbid f'ċerti reġjuni ta' vitikultura jew f'partijiet minnhom, u li għalih normalment ikun hemm talba fis-suq.
            
         
               (4)
            
            
               Wara li ġie kkunsidrat l-għan tal-Parti I tal-Anness VIII tar-Regolament (UE) Nru 1308/2013, jiġifieri li jiġi skoraġġut u limitat l-arrikkiment tal-inbid, u minħabba n-natura eċċezzjonali tad-deroga fil-punt A.3 tal-istess Parti, l-awtorizzazzjonijiet biex jiżdiedu l-limiti għall-arrikkiment tal-inbid għandhom jingħataw biss għar-reġjuni ta' vitikultura jew għal partijiet minnhom u għall-varjetajiet tal-għeneb li jkunu ġew affettwati minn kundizzjonijiet klimatiċi eċċezzjonalment ħżiena. Għaldaqstant, fil-Belġju, l-awtorizzazzjoni għandha tingħata biss lir-reġjun tal-Vallonja, li ġarrab ħsara minn tali kundizzjonijiet klimatiċi. Fil-Ġermanja, l-awtorizzazzjoni għandha tingħata biss għall-inbid mill-varjetajiet ta' għeneb tal-inbid Blauer Spätburgunder, Schwarzriesling, Blauer Gutedel, Weißer Gutedel u Blauer Trollinger, affetwati minn kundizzjonijiet klimatici ta' dan it-tip fir-reġjun ta' Baden; għall-inbid mill-varjetajiet tal-għeneb tal-inbid aħmar affettwati minn kundizzjonijiet klimatiċi ta' dan it-tip fir-reġjuni ta' Hessische Bergstraße u Rheingau; mill-varjetajiet kollha tal-għeneb tal-inbid aħmar u mill-varjetajiet tal-għeneb tal-inbid abjad Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling u Weißer Burgunder, affettwati minn kundizzjonijiet klimatiċi ta' dan it-tip f'parti mir-reġjun ta' Saale-Unstrut; mill-varjetà tal-għeneb tal-inbid Blauer Trollinger affettwata minn kundizzjonijiet klimatiċi ta' dan it-tip fir-reġjun ta' Württemberg; mill-varjetajiet tal-għeneb tal-inbid Phoenix, Müller-Thurgau, Elbling u Regent affettwati minn tali kundizzjonijiet klimatiċi fir-reġjun ta' Mecklenburger Landwein; u mill-varjetajiet kollha tal-għeneb tal-inbid fir-reġjuni ta' Ahr, Mittelrhein, Nahe, Pfalz u Rheinhessen u f'parti mir-reġjun ta' Mosel li ġarrbu l-ħsara minn kundizzjonijiet klimatiċi ta' dan it-tip. Fi Franza, l-awtorizzazzjoni għandha tingħata biss għal numru limitat ta' muniċipalitajiet fid-dipartiment ta' Aude u Hérault li ġew affettwati minn kundizzjonijiet klimatiċi ta' dan it-tip. Fl-Italja, l-awtorizzazzjoni għandha tingħata biss lir-reġjuni tal-Veneto, il-Friuli-Venezja Giulia, il-Provinċja Awtonoma ta' Trento, il-Provincia Awtonoma ta' Bolzano, il-Lombardija, il-Pjemonte, l-Emilja-Romanja, it-Toskana, l-Abruzzo u l-Pulja, u liż-żona tad-Denominazzjoni Protetta ta' Oriġini “Orvieto” fir-reġjuni tal-Umbrija u l-Lazjo, li ġarrbu l-ħsara minn kundizzjonijiet klimatiċi ta' dan it-tip.
            
         
               (5)
            
            
               Għaldaqstant ikun xieraq li tiġi awtorizzata żieda tal-limiti għall-arrikkiment tal-inbid prodott mill-varjetajiet kollha jew xi wħud mill-varjetajiet tal-għeneb tal--inbid maħsud fl-2014 f'reġjuni ta' vitikultura fil-Belġju, fil-Bulgarija, fir-Repubblika Ċeka, il-Ġermanja, Franza, il-Kroazja, l-Italja, l-Ungerija, l-Awstrija u s-Slovakkja, jew f'partijiet minnhom.
            
         
               (6)
            
            
               Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,
            
         ADOTTAT DAN IR-REGOLAMENT:
   Artikolu 1
   B'deroga mill-punt A.3 tal-Parti I tal-Anness VIII tar-Regolament (UE) Nru 1308/2013, fir-reġjuni ta' vitikultura jew fil-partijiet minnhom imniżżla fl-Anness ta' dan ir-Regolament, u għall-varjetajiet kollha jew xi wħud tal-għeneb tal-inbid kif speċifikati f'dak l-Anness, iż-żieda fil-qawwa alkoħolika naturali skont il-volum ta' għeneb frisk maħsud fis-sena 2014, most tal-għeneb, most tal-għeneb li jkun qed jiffermenta, inbid ġdid li jkun għadu qed jiffermenta u nbid li jkun ġie prodott mill-għeneb maħsud fis-sena 2014, ma għandhiex taqbeż il-limiti li ġejjin:
   
               (a)
            
            
               3,5 % volum fiż-żona ta' vitikultura A msemmija fl-appendiċi I tal-Anness VII tar-Regolament (UE) Nru 1308/2013;
            
         
               (b)
            
            
               2,5 % volum fiż-żona ta' vitikultura B imsemmija fl-appendiċi I tal-Anness VII tar-Regolament (UE) Nru 1308/2013;
            
         
               (c)
            
            
               2,0 % volum fiż-żona ta' vitikultura C imsemmija fl-appendiċi I tal-Anness VII tar-Regolament (UE) Nru 1308/2013.
            
         Artikolu 2
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-28 ta' Novembru 2014.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 347, 20.12.2013, p. 671.
   
      ANNESS
      Varjetajiet tal-għeneb tal-inbid u reġjuni ta' vitikultura, jew partijiet minnhom, fejn żieda fil-limitu ta' arrikkiment hi awtorizzata skont l-Artikolu 1
      
                  Stat Membru
               
               
                  Reġjuni ta' vitikultura jew partijiet minnhom (żona ta' vitikultura)
               
               
                  Varjetajiet
               
            
                  Il-Belġju
               
               
                  Reġjuni ta' vitikultura fil-Vallonja (żona A)
               
               
                  Il-varjetajiet awtorizzati kollha ta' għeneb tal-inbid
               
            
                  Il-Bulgarija
               
               
                  Ir-reġjuni kollha fejn isir it-tkabbir tad-dwieli għall-inbid (żona C)
               
               
                  Il-varjetajiet awtorizzati kollha ta' għeneb tal-inbid
               
            
                  Ir-Repubblika Ċeka
               
               
                  Ir-reġjuni ta' vitikultura kollha (żoni A u B)
               
               
                  Il-varjetajiet awtorizzati kollha ta' għeneb tal-inbid
               
            
                  Il-Ġermanja
               
               
                  Ir-reġjun ta' vitikultura f'Ahr
               
               
                  Il-varjetajiet awtorizzati kollha ta' għeneb tal-inbid
               
            
                  Ir-reġjun ta' vitikultura f'Baden (żona B)
               
               
                  Il-varjetajiet ta' għeneb tal-inbid: Blauer Spätburgunder, Schwarzriesling, Blauer Gutedel, Weißer Gutedel u Blauer Trollinger
               
            
                  Ir-reġjun ta' vitikultura f'Hessische Bergstraße (żona A)
               
               
                  Il-varjetajiet awtorizzati kollha ta' għeneb tal-inbid aħmar
               
            
                  Ir-reġjun ta' vitikultura f'Mittelrhein (żona A)
               
               
                  Il-varjetajiet awtorizzati kollha ta' għeneb tal-inbid
               
            
                  Ir-reġjun ta' vitikultura f'Mosel, minbarra ż-żona ta' Perl, Oberperl, u Sehndorf (żona A)
               
               
                  Il-varjetajiet awtorizzati kollha ta' għeneb tal-inbid
               
            
                  Ir-reġjun ta' vitikultura f'Nahe (żona A)
               
               
                  Il-varjetajiet awtorizzati kollha ta' għeneb tal-inbid
               
            
                  Ir-reġjun ta' vitikultura fi Pfalz (żona A)
               
               
                  Il-varjetajiet awtorizzati kollha ta' għeneb tal-inbid
               
            
                  Ir-reġjun ta' vitikultura f'Rheingau (żona A)
               
               
                  Il-varjetajiet awtorizzati kollha ta' għeneb tal-inbid aħmar
               
            
                  Ir-reġjun ta' vitikultura f'Rheinhessen (żona A)
               
               
                  Il-varjetajiet awtorizzati kollha ta' għeneb tal-inbid
               
            
                  Ir-reġjunta' vitikultura f'Saale-Unstrut minbarra ż-żona ta' Mittelmark (żona A)
               
               
                  Il-varjetajiet awtorizzati kollha ta' għeneb tal-inbid aħmar u l-għeneb tal-inbid abjad: Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling u Weißer Burgunder
               
            
                  Ir-reġjun ta' vitikultura f'Württemberg (żona A)
               
               
                  Il-varjetà ta' għeneb tal-inbid Blauer Trollinger.
               
            
                  Ir-reġjun ta' vitikultura f'Mecklenburger Landwein (żona A)
               
               
                  Il-varjetajiet ta' għeneb tal-inbid: Phoenix, Müller-Thurgau, Elbling u Regent
               
            
                  Franza
               
               
                  Il-muniċipalitajiet li ġejjin (żona C):
                  
                              —
                           
                           
                              fid-dipartiment ta' Aude: Aigues Vives, Alairac, Antugnac, Argeliers, Argens Minervois, Arzens, Azille, Badens, Bagnoles, Baraigne, Bellegarde du Razès, Belvèze du Razès, Bize Minervois, Blomac, Bouilhonnac, Brezilhac, Brugairolles, Cailhau, Calhavel, Cambieure, Camplong d'Aude, Canet, Carcassonne, Castelnaudary, Castelnau d'Aude, Caunes Minervois, Caux et Sauzens, Conques sur Orbiel, Escales, Escueillens et Saint Just de Bélangard, Espéraza, Fabrezan, Fa, Fanjeaux, Fenouillet du Razès, Ferran, Fleury d'Aude, Fontiès d'Aude, Ginestas, Gourvieille, Gramazie, Grèzes, Gruissan, Herminis, Homps, Hounoux, La Courtete, Lafage, La Force, La Redorte, Lasbordes, La Serpent, Lasserre de Prouille, Laure Minervois, Lavalette, Les Casses, Lezignan, Limousis, Mailhac, Malves en Minervois, Maquens, Mas Stes Puelles, Marcorignan, Marseillette, Mazerolles du Razes, Mirepeisset, Molleville, Montazels, Montbrun les Corbières, Montferrand, Montgradail, Montquiers, Montmaur, Montreal, Montseret, Moussoulens, Narbonne, Orsans, Ouveillan, Paraza, Plavilla, Pennautier, Pepieux, Peyriac Minervois, Pouzols Minervois, Puicheric, Raissac d'Aude, Ribouisse, Ricaud, Rieux Minervois, Roquecourbe-Minervois, Roubia, Roullens, Rouvenac, Rustiques, Saint Couat d'Aude, Saint Frichoux, Saint Gauderic, Saint Laurent de la Cabrerisse, Saint Marcel sur Aude, Saint Martin Lalande, Saint Michel de Lanes, Saint Nazaire d'Aude, Saint Papoul, Sainte Valiere, Salleles Cabardes, Salleles d'Aude, Salsigne, Seignalens, Thezan des Corbieres, Tournissan, Tourouzelle, Trausse Minervois, Ventenac Minervois, Villalbe, Villalier, Villarzel Cabardes, Villautou, Villedaigne, Villedubert, Villegly, Villemoustaussou, Villeneuve Minervois, Villeneuve les Montreal u Villesiscle,
                           
                        
                              —
                           
                           
                              fi ħdan id-dipartiment ta' Hérault: Beaufort, Montels, Olonzac u Oupia.
                           
                        
               
                  Il-varjetajiet awtorizzati kollha ta' għeneb tal-inbid
               
            
                  Il-Kroazja
               
               
                  Ir-reġjuni ta' vitikultura kollha (żoni B u C)
               
               
                  Il-varjetajiet awtorizzati kollha ta' għeneb tal-inbid
               
            
                  L-Italja
               
               
                  Ir-reġjuni ta' vitikultura għall-inbid fil-Veneto, il-Friuli-Venezja Giulia, il-Provinċja Awtonoma ta' Trento, il-Provinċja Awutonoma ta' Bolzano, il-Lombardija, il-Pjemonte, l-Emilja-Romanja, it-Toskana, l-Abruzzo, il-Pulja u ż-żona tad-DPO “Orvieto” (żona C)
               
               
                  Il-varjetajiet awtorizzati kollha ta' għeneb tal-inbid
               
            
                  L-Ungerija
               
               
                  Ir-reġjuni ta' vitikultura kollha (żona C)
               
               
                  Il-varjetajiet awtorizzati kollha ta' għeneb tal-inbid
               
            
                  L-Awstrija
               
               
                  Ir-reġjuni ta' vitikultura kollha (żona B)
               
               
                  Il-varjetajiet awtorizzati kollha ta' għeneb tal-inbid
               
            
                  Ir-Rumanija
               
               
                  Ir-reġjuni ta' vitikultura kollha (żoni B u C)
               
               
                  Il-varjetajiet awtorizzati kollha ta' għeneb tal-inbid
               
            
                  Is-Slovenja
               
               
                  Ir-reġjuni ta' vitikultura kollha (żoni B u C)
               
               
                  Il-varjetajiet awtorizzati kollha ta' għeneb tal-inbid
               
            
                  Is-Slovakkja
               
               
                  Ir-reġjuni ta' vitikultura kollha (żoni B u C)
               
               
                  Il-varjetajiet awtorizzati kollha ta' għeneb tal-inbid